Un jucător de golf s-a înecat în timp ce îşi căuta mingea pierdută.
Bărbatul juca golf cu un prieten înainte de a fi dat dispărut. O echipă de scafandri l-a găsit decedat. Dovezile indică faptul că acesta a căzut în apă şi s-a înecat.
Un jucător de golf din Florida s-ar fi înecat, după ce a căzut într-un lac din cadrul unui club de golf, relatează CNN. El îşi căuta mingea pierdută.Hermilo Jazmines juca golf cu un prieten la clubul East Lake Woodlands din Oldsmar, Florida când s-a întâmplat tragicul accident."La aproximativ 7:37 dimineaţa, Jazmines a plecat de la gaura numărul trei şi a fost văzut ultima oară căutându-şi mingea. Cart-ul lui de golf a fost văzut parcat şi crosa era lăsată pe jos, în apropierea apei", au declarat autorităţile locale.Jazmines a fost dat dispărut şi pompierii au ajutat la căutarea lui, însă fără nicio reuşită. În cele din urmă, corpul neînsufleţit a fost găsit de echipa de scafandri.Anchetatorii au declarat că, potrivit dovezilor, bărbatul a căzut în apă şi s-a înecat. Prietenii acestuia au spus că lui îi plăcea să caute mingile de golf pe care le pierdea.